- Jeg har ikke kørt regelmæssigt i DM serien i flere år, men efter forskellige gæsteoptrædende, senest i min BMW M3, har jeg besluttet at vende tilbage til DM serien i 2013 i netop min BMW M3, siger den nordjyske racerkører til rallyinfo.dk Seneste optræden for Morten Karl var i 2012, hvor nordjyden kørte med i et enkelt DM løb. Men i 2013 regner han altså nu for alvor at være tilbage. - Ingen tvivl om at tempoet hele tiden bliver øget i DM feltet, og derfor har jeg valgt at stille til start med kendt materiel, og bruge 2013 til at få fart i kroppen igen. Så må vi se hvad fremtiden byder på, og jeg er helt på det rene med, at vi kommer til at hænge i med det sorte af neglene for at følge de andre de første løb, siger han.

Referat:
En gammel mester vender tilbage til DM i Rally. Svenstrup-køreren Morten Karl er klar til en ny omgang om det danske mesterskab.